b'\n_START_ARTICLE_\nMara Kalan\n_START_SECTION_\n\xc5\xbdivljenje in delo\n_START_PARAGRAPH_\nRodila se je na Siciliji v dru\xc5\xbeini \xc5\xa1oferja Cocima Raffonea. Ljudsko \xc5\xa1olo je za\xc4\x8dela obiskovati v Messini, nadaljevala pa v Trstu, kjer kon\xc4\x8dala tudi slovensko ni\xc5\xbejo gimnazijo. V Portoro\xc5\xbeu je leta 1951 maturirala na u\xc4\x8ditelji\xc5\xa1\xc4\x8du, v Ljubljani pa 1959 diplomirala iz zgodovine in zemljepisa na Vi\xc5\xa1ji pedago\xc5\xa1ki \xc5\xa1oli. V letih 1951\xe2\x88\x921956 je pou\xc4\x8devala na raznih slovenskih in italijanskih osnovnih \xc5\xa1olah biv\xc5\xa1e cone B Svobodnega tr\xc5\xbea\xc5\xa1kega ozemlja. Leta 1956 pa je pri\xc4\x8dela pou\xc4\x8devati na slovenski osnovni \xc5\xa1oli v Trstu. Na Radiju Trst A je pri\xc4\x8dela sodelovati leta 1960 z ve\xc4\x8d ciklusi oddaj o planinstvu, o \xc5\xbeenskih vpra\xc5\xa1anjih in raznimi mladinskimi oddajami. Napisala je tudi ve\xc4\x8d otro\xc5\xa1kih pravljic ter igric ter prevedla in dramatizirala tekste razli\xc4\x8dnih svetovnih avtorjev. Po letu 1980 pa je pri\xc4\x8dela za Radio Trat A pripravljati oddaje o slovenski in svetovni mladinski literaturi.'